BEDIENINGE – NG Gemeente Jeffreysbaai
Die gemeente het verskillende forums, bedieninge & steundienste geskep om lidmate geleenthede te gee om ‘n verskil in die wêreld en in hul omgewing te maak. Deur betrokke te raak by ‘n forum, bediening of steundiens kan u nie net ‘n verskil aan ander maak nie, maar aan u eie lewe sal dit opnuut weer betekenis en rigting gee. God gee aan ons die opdrag om uit te gaan en die evangelie uit te dra en ons doen dit nie net deur ons woorde nie, maar ook deur ons dade.
Graag nooi ons almal uit om aan te sluit by een van hierdie geleenthede en sodoende die gemeente te help om hul visie uit te dra na die wêreld in nood.
GESINS EN FAMILIEBEDIENINGE
Ons wil God se Golwe van Liefde en Lig wees vir die Nood in ons gemeente en in ons gemeenskap. Hoe ons die nood probeer aanspreek:
Professionele maatskaplike dienste word aan gesinne/enkelinge gelewer om hul lewensomstandighede te verbeter. Ons gebruikte Klereverkopings, Breiprojek, Toebroodjieprojek by primêre en kleuterskole en die Sopprojek word oa ingespan. Finansiële ondersteuning tov skoolfonds, skooldrag en busvervoer, huishuur, en subsidies aan sommige bejaardes vir tuisversorging, word verleen.
Maandag 08:00 – 12:00 Kantoor Kompleks
Woensdag 09:00 – 11:00 Dienssentrum afsprake
Donderdag 09:00 – 12:00 Kantoor Kompleks Kantoor ingang: Olienhoutstraat
Vrydae – Nie beskikbaar nie
Skakel Elda vd Walt vir ’n afspraak gedurende 042 007 0375 of 082 474 6923.
Bydraes van klere is baie welkom. Donasies kan gedurende kosterure by die Kerk afgegee word.
Navrae: Berta Ferreira 071 362 7375 (Voorsitter) of Corrie le Roux (ondervoorsitter) 084 840 1138
Die behoeftes van bejaardes in die gemeenskap, gestremdes, herstellendes, persone met mediese probleme en HIV/VIGS pasiënte (ons SOS-projek) word aangespreek deur kundige vrywilligers. Ons Opknapdienssentrum word gerig op oa basiese kliniekdienste, haarversorging, voetversorging, sosiale aktiwiteite en ‘n vervoerdiens.
Ons fokus op persone wat ‘n stryd voer teen afhanklikheidsvormende stowwe dmv individuele terapie, verwysing vir rehabilitasie en nasorgdienste. Ondersteuning word gegee aan gesinne en familie, veral deur die “Saamstaan” ondersteuningsgroep wat vergader soos aangedui op die afkondigings.
As u ietsie verstaan van die Here se hart vir mense in nood, en indien u omgee en graag wil betrokke raak, of iemand wil help deur u dienste beskikbaar te stel, skenkings van kruideniersware, groente of kontant te maak, skakel asseblief:
die Kantoor: 042 007 0375 of
Elda van der Walt (Maatskaplike Werker) 042 296 2451 (k)
SOS (Siekes, Oues van dae, Sorgbehowendes)
SOS werk net in Pellsrus, Tokyo Sexwale en Ocean View.
Ons bedien OOR DIE GEMEENTE GRENSE aan hierdie persone wat siek is, enige siekte en baie ou bejaardes asook HIV / AIDS lyers. Ons het ‘n aantal persone wat kospakkies kry en wanneer iemand sterwe of pensioen kry, word die pakkie aan die volgende mees behoeftige persoon gegee. Baie groot volumes sop word weekliks uit die sopkombuis gegee. Sop of sopmengsels word deurlopend benodig asook brood. Ons benodig ongeveer 40 brode per week vir ons kospakkie roete. Gewoonlik kom daar genoeg van die Supermarkte se “vorige dag” brood. Dinge raak egter al hoe slegter in die woongebiede, werkers verloor al meer werk, veral huishulpe en tuiniers ens. Ons gee diegene brood indien ons het.
Baie dankie vir al die ware wat deurlopend geskenk word. Die Baptiste kerk en die Katolieke kerk se susters help ook sopmaak. Hulle is klein gemeentes maar hulle bydraes maak ook ‘n verskil en so vat ons mekaar se hande om na ander se nood om te sien.
Dinsdae en Woensdae verg die projek baie van ons tyd. Daagliks is daar egter oproepe, probleme met pasiënte en mense wat dringend aandag nodig het. Baie dankie vir lidmate wat deurlopend betrokke is.
Silvia Black 076 152 6013
Leraar: Ds Sas Swart 042 292 0150 / 082 552 3175
OP NA BEDIENINGSLYS
As gesogte aftreebestemming, is ‘n beduidende persentasie van ons inwoners 60 jaar en ouer. Die bejaardes is voortdurend in die fokus van die gemeente. Ons het 3 aftreeoorde in die gemeenskap nl. Jeffreysrus, Eedenglen en Amala, met ‘n vierde in vooruitsig. By die aftreeoorde word gereeld besoeke afgelê, eredienste gehou en op allerlei wyse aandag aan die bejaardes se behoeftes gegee.
Die Silwerskulpie Klub voorsien in die sosiale behoeftes van bejaardes. Interessante byeenkomste, uitstappies, toere en so meer word aangebied.
Voorsitter: Delucia Steyn 042 296 1446 / 083 300 6103
WORD DEEL VAN DIE BIDSPAN
Maandae: 16:00 in die Kapel by die Kompleks
Sondae voor die eredienste:
Kerk: Gebedskamer in die Kerksaal
HET JY GEBED NODIG OF WEET JY VAN IEMAND?
Ons is `n span wat wag vir jou oproep, stuur ’n SMS, WA of skakel 083 356 4565
Hiermee wil ons ons gebedslewe verryk. Die weeklikse sake vir gebed word in die afkondigings geplaas.
U kan op een van die volgende maniere by ons gebedsbediening betrokke raak:
Voorbidding voor Formele Oggenderedienste in die Kompleks en Kerk.
Skakel in by die groep wat voorbidding doen by skole, hospitale en die polisie.
Neem deel aan die 24/7 gebedsaksie twee keer per jaar.
Word deel van ons Gebedsbediening om te help met praktiese organisasie.
Kontakpersoon: Hester van den Berg 042 293 3077 / 083 356 4565
Verskyn maandeliks in Die Seebries – Februarie – Junie, Augustus – Desember.
GEBED EN VAS GEDURENDE DIE WEEK VAN GEBED – SOOS OP AFKONDIGINGS EN ALMANAK AANGEDUI.
U word uitgenooi om deel te neem aan vas saam met gebed gedurende die week van gebed. Om te vas is nie ’n prestasie wat ’n mens beter maak as die wat nie die vas benut nie, maar ’n manier om te fokus en meer konsentrasie te verky. Dit bespaar ook tyd wat voorbereiding van kos betref. Dit vereenvoudig ’n mens se lewe op ’n bepaalde manier. Dit gaan nie daaroor om enigiets te bewys nie. Dit gaan oor God.
Voorstelle oor maniere van vas:
1. Eet ontbyt en vas dan vir die res van die dag, tot na die gebedstyd in die week van gebed. Geniet daarna die ete.
2. Alternatiewelik: Eet net vrugte, groente en neute, en drink net water. (Nie te veel vars vrugte in die oggend nie, die suikerinhoud kan te hoog wees. Dit beteken dus dat ‘n mens alle vleisprodukte en suiwelprodukte uitsny, ook sop wat vleis in het en natuurlik vervang ‘n mens dit nie deur kitskos te koop nie. Jou liggaam het nodig om in ‘n posisie te kom waar jy verhoogde konsentrasie verkry om in gebed op God en Sy Koninkryk te fokus. Dit gaan nie oor die aktiwiteit self nie, maar oor wat God daarmee wil bereik. Hoe streng jy by die riglyne hou is jou eie keuse, solank dit help om jou konsentrasie en fokus te verhoog. Gebed en vas is altyd ook verootmoediging voor God. Ons is absoluut afhanklik van God, daarom het Paulus ook gesê dat ons altyddeur moet bid. )
3. Laat TV en baie besigwees, en baie werk om kos te maak in hierdie tyd en gebruik die tyd om geestelik te fokus. Laat ook enigiets wat jou aandag kan aftrek en waarmee jy jou andersins sou moes besig hou. Dit moet tot jou eie geestelike voordeel strek sodat God met jou kan besig wees.
4. Dit het groot waarde om neer te skryf wat jy by God hoor. As ‘n mens dit vergeet het, is dit weg. Vra vir die Heilige Gees om jou spesifiek te lei oor waarop jy jou aandag moet fokus.
BELANGRIK: – Enigiemand wat enige gesondheidsrisiko kan loop, is nie veronderstel om te vas nie.
GESINDHEID WAARMEE ONS VAS:
Ons fokus om die Here se wil te soek en Sy teenwoordigheid te beleef.
Ons loop dus nie daarmee te koop asof dit ‘n besondere prestasie is nie.
Ons gebruik nie gebed om God se arm te draai of mense te beïndruk nie.
Dit is absoluut vrywillig, so niemand verkwalik iemand wat dit nie wil doen nie.
Selfs al sou iemand dit net gedeeltelik doen op enige manier, maak dit nie saak nie.
Dit gaan nie oor vas as vas nie. Dit gaan oor wat God daarmee bereik saam met die gebed.
As dit gebeur dat ‘n mens oorslaan, gaan net weer terug na die vas toe, sonder om jouself daaroor te verkwalik.
Is dit nie Ou Testamenties nie ?
Jesus het gevas, en ons lees ook in Handelinge oor vas. Dit is dus ook in die Nuwe Testamentiese tyd gedoen.
In die evangelies:
Jesus self het 40 dae lank gevas om Homself voor te berei vir Sy lewenstaak om versoening aan die kruis te bewerk.
(Matt 4:2 En nadat Hy veertig dae en veertig nagte gevas het, het Hy naderhand honger geword. )
Jesus se lering oor vas:
Matt 6:17 Maar jy, as jy vas, salf jou hoof en was jou gesig. (Moenie vas om iemand te beïndruk nie)
Matt 6:18 sodat jy nie die mense laat sien dat jy vas nie, maar jou Vader wat in die verborgene is;
en jou Vader wat in die verborgene sien, sal jou in die openbaar vergelde.
Hand 13:2 En terwyl hulle besig was om die Here te dien en te vas, het die Heilige Gees gesê: Sonder nou Bárnabas en Saulus vir My af vir die werk waarvoor Ek hulle geroep het.
Hand 14:23 En hulle het in elke gemeente vir hulle ouderlinge gekies, en hulle, ná gebed en vas, opgedra aan die Here in wie hulle geglo het.
Hand 27:33 En teen die tyd dat dit dag sou word, het Paulus almal aangemoedig om voedsel te gebruik en gesê: Dit is vandag die veertiende dag dat julle in afwagting bly vas sonder om iets te gebruik.
In ‘n brief van Paulus:
1Kor 7:5 Onttrek julle nie aan mekaar nie, behalwe met wedersydse ooreenstemming vir ‘n tyd lank om julle aan vas en gebed te kan wy; en kom weer bymekaar, sodat die Satan julle nie in versoeking bring deur julle gebrek aan selfbeheersing nie.
Gebed en vas gaan oor konkrete sake en om God se wil te soek:
 Toe het ek daar ‘n vastyd uitgeroep aan die rivier Ahawa, om ons te verootmoedig voor die aangesig van onse God ten einde van Hom ‘n voorspoedige reis te vra vir ons en ons families en al ons goed.
 Want ek was skaam om van die koning ‘n leër en perderuiters te vra om ons te help teen vyande op die pad, omdat ons met die koning gespreek en gesê het: Die hand van onse God is ten goede oor almal wat Hom soek, maar sy krag en sy toorn oor almal wat Hom verlaat.
 So het ons dan gevas en onse God dit gevra, en Hy het ons verhoor.
Voorsitter: Hester van den Berg 042 293 3077 / 083 356 4565
Leraar: Ds Komatie van Niekerk 042 007 0380 / 082 455 0359
Voorsitter Colleen Viviers 042 292 2874 / 071 676 6340
Ondervoorsitter: Christinè Higgs 042 296 0531 / 082 449 4780
Leraar: Ds David Higgs 042 296 0531 / 082 492 9032
Hierdie bediening stel hom geestelike ontwikkeling ten doel van gesinne binne die gemeente. Hulle doen, dit deur onder andere
* Gesinsaktiwiteite aan te bied
* Leiding te gee ten opsigte van gesins- en huweliksverhoudinge.
— Hand 1:8
BYBELVERSPREIDING – (4de Golf – 2004)
Koeverte vir Bybels wat gratis voorsien word, is beskikbaar by die Info-toonbanke of Kantoor. Bybels is beskikbaar by Freda Coetzer 042 293 4034
Ons wil lewe uit die vreugde van die Evangelie van Jesus Christus ons Verlosser en Koning, en daarom wil ons hierdie blye boodskap graag met ander mense deel. Die gemeente is by meer as 20 verskillende getuienisaksies en instansies betrokke. Hier plaaslik, in die Gamtoosvallei, verder in Afrika, in Mosambiek en Tanzanië. In die res van die wêreld, in Indië, Sjina, Maleisië en die Oekraïne. In die Getuienisbediening se brosjure is meer besonderhede beskikbaar. Die ondersteuning vind hoofsaaklik plaas deur middel van voorbidding en deur finansiële voorsiening. Die program maak staat op gereelde terugvoering deur ons gestuurdes aan ons stuurselle, met die oog op optimale aanwending van die middele wat die Here voorsien.
Ons maak gebruik van die stelsel van Geloofsoffers. Dit is bydraes waarvoor lidmate die Here vertrou, om elke maand, te voorsien. Dit is aanvullend tot die bedrag wat die kerkraad, elke jaar, vir hierdie werk bewillig. Geloofsoffers vervang nie die maandelikse dankoffers van lidmate nie, maar is `n ekstra bydrae wat net vir getuienisaksies gebruik word.
In 2004 het die gemeente se “Vierde Golf” van Bybelverspreiding begin. Deur hierdie geseënde projek, waarvoor lidmate en besoekers bydraes maak, is daar reeds ongeveer 5000 Bybels versprei, selfs tot in Mosambiek. Ons probeer, sover moontlik, om die Bybels op ‘n verantwoordelike manier aan mense beskikbaar te stel. Gedurende die Desember vakansie vind die belangrikste fondsinsameling vir hierdie projek plaas.
Ondersteuning van VG Kerk te Jeffreysbaai, Humansdorp en Patensie op verskillende maniere dwarsdeur die Kouga.
Samaria uitreike (buite Kouga-area, maar in RSA) en jaarlikse uitreik na die Transkei – Nyati & Lusikisiki.
Ondersteun: YWAM, Sinodale Noodfonds (Transkei), Biblia Hawesending (Seelui) in PE, Radio Kingfisher en Radio Feba.
“UITHOEKE VAN DIE WÊRELD” UITREIKE (Wêreldsending)
Ondersteun: Kingfisher Mobiliseringsentrum (Ds Piet en Dekseltjie Steyn), Muapulaskool (Ds Fritz van der Merwe), Maleisië (Ds Hans en Patricia Combrink), Asian Outreach (Ds Wouter Momberg) & Indië (Ds Sam Salva Raj).
Skakel na Getuienisbediening se webblad: Getuienisbediening
Voorsitter: Ernie Blignault 082 550 0391
Ondervoorsitter: Izak Kleyn 072 101 6911
Ons wil wys dis “cool” om ‘n Christen te wees!
Daar word baie moeite gedoen om ons aksies so lekker moontlik vir almal te maak.
JONKLERAAR Ds. Nardus Greyling 084 240 4111
Voorsitter: Leanè Cilliers 082 885 7134
Ondervoorsitter: Bennie Nel 067 187 0387
JONKGROEPE: SONDAE IN DIE KOMPLEKS
TJOKKERS [voorskool] (van doek af tot Graad R) Tydens Gesinsdiens
BEKKIES (Graad 1-6) Tydens Gesinsdiens
BAANBREKERS & BELYDENIS SOOS IN AFKONDIGINGS:
BAANBREKERS (Graad 7-10 ) 17:30 – 19:15
BELYDENIS (Graad 11 ) 17:30 – 19:15
RIGTERS (WERKENDE JONGMENSE TOT EN MET 30jr) Kontak Ds Nardus Greyling
Om doeltreffende kommunikasie te verseker tussen die Gemeenteraad, gemeente en gemeenskap deur middel van die verskeie media:
Beskikbaar in die Kompleks, Kerk en Paradysstrandsaal se Info-toonbank of by die Kantoor.
Dit is die gemeente se dagboek van die vernaamste byeenkomste en werksaamhede deur die jaar. Kleingroepleiers en/of Dienswerkers lewer dit af aan huis of dit kan by die Kantoor afgehaal word en is ook beskikbaar by die Info-toonbank vir nuwe lidmate.
Afkondigings is Sondae of gedurende die week by die kerkdeure beskikbaar. Belangrike sake word ook op die digitale borde geflits. Berigte vir afkondigings moet Donderdae voor 10:00 skriftelik of per epos (ngkjbaai@gmail.com of mediateek@gmail.com) of per faks of by die Kantoor (042 296 0088) afgegee word, tensy anders versoek. Afkondigings is ook op die webtuiste beskikbaar.
Dit is ons gemeenteblad wat maandeliks, met die uitsondering van Januarie en Julie, verskyn. Die Seebries is ook op ons webtuiste beskikbaar.
Die Seebries is by die buitedeure van die Kompleks, Kerk en Paradysstrandsaal beskikbaar. Let op die sluitingsdatum vir berigte soos in Die Seebries, Afkondigings en Almanak aangedui word.
Advertensies kan in Die Seebries geplaas word. Raadpleeg die kantoor vir ‘n kwotasie. Die fondse wat ons van advertensies genereer, word gebruik om ‘n gedeelte van Die Seebries te befonds sodat ons dit gratis aan lidmate beskikbaar kan stel.
Navrae: Petra Wilson 042 007 0375 (K)
‘n Doeltreffende webtuiste wat besoek kan word by http://www.ngkjeffreys.co.za en ons webblad het ook skakels om oa na Communitas en die e-kerkbodese webblaaie te gaan.
Advertensies vir hierdie borde moet eers ‘n stempel van goedkeuring by die Kantoor kry voordat dit op die borde geplaas mag word.
Aanbiedings en “Fokus-op” geleenthede geskied in samewerking met Erediensbediening, asook die betrokke Bediening / Steundiens/Forum.
Somervakansie eredienste verskyn in van die plaaslike koerante.
Berigte van algemene belang word in die plaaslike koerante geplaas.
Bestellings vir een jaar vooruit word by die Kantoor gedoen.
Hou afkondigings dop vir wanneer bestellings geplaas moet word.
Navrae: Kommunikasie Assistent. Petra Wilson 042 007 0375
Voorsitter: Annekie Heyns (wrn) 084 406 9001
Ondervoorsitter: Ds Janus Roux (wrn) 082 820 5041
Leraar: Ds Evert de Kock 042 296 1751 / 082 490 7192
Ons doelstelling is om dissipelskap op elke lewensterrein te bevorder deur voldoende toerusgeleenthede te bied om die behoefte aan geestelike leierskap en geestelike verdieping aan te spreek.
Voorsitter: Ds Ben Janse van Rensburg 042 296 1007 / 083 564 0398
Ondervoorsitter: Ds Jan Kampman 082 657 2375
U is welkom om by die volgende kursusse aan te sluit:
Veritas leer lidmate die vaardighede om die Bybel effektief te verstaan en in hulle daaglikse lewe uit te leef. Dit help hulle om Bybelgedeeltes met vertroue uit te lê, kleingroepe te lei, Bybelstudies aan te bied, preek te kan maak, die boodskap te kan verkondig, berading te kan doen, ens. Dit kan vir enige gemeente van onskatbare waarde wees om lidmate en leiers met sodanige vaardighede, te kan aanwend in die opbou van die gemeente en veral met evangelisasie-werk na buite. Dit sal help om die hande van leraars ‘n bietjie los te maak sodat hulle kan uitkom by hulle eintlike bediening, naamlik om visionêr leiding te gee deur die Woordverkondiging en in gebed (Hand 6:4).
Die hele kurrikulum word in vier modules verdeel:
Module 1: Hoe om uitleg en vermaning te interpreteer met die fokus op Paulus se briewe. Prediking en die leiding van klein groepe.
Module 2: Hoe om ‘n verhaal te interpreteer met die fokus op die Pentateug en Ou Testamentiese historiese boeke. Die oordra van ‘n boodskap aan kinders.
Module 3: Hoe om poësie te interpreteer met die fokus op die Psalms, wysheidsliteratuur en profetiese boeke. Hoe om berading d.m.v. die Skrif te doen.
Module 4: Hoe om apokaliptiese literatuur te interpreteer. Bybelse boeke wat behandel word, is die Evangelies, Handelinge en Openbaring.
Skrifverstaan. Leer om die Bybel beter te ken en verstaan. Verskillende groepe in verskillende stadia van vordering.
Ds Johan Lindeqque: 042 296 1490 of sel: 083 297 1610
Ds Jan Kampman 082 657 2375
Ds Ben Janse van Rensburg: 042 296 1007
DISSIPELSKAP WERK VIR ONS
Toe ons nou die dag gaan sit en tel, besef ons dat daar reeds oor die sewentig lidmate by ons verskillende dissipelskap groepe inskakel. En almal vertel net hoeveel dit vir hulle beteken. Ek het sommer so ‘n lysie opgestel van getuienisse wat uit die groepe kom:
“Ek lees die Bybel al jare lank, maar vir die eerste keer verstaan ek wat ek lees.”
“Vandat ek by Dissipelskap ingeskakel het, het ek God self leer ken.”
“Ek wou altyd graag vir die Here werk, maar het altyd te minderwaardig gevoel. Nou besef ek dat Hy my gemaak het om te wees soos ek is, want so wil Hy my gebruik.”
“Vir die eerste keer verstaan ek wat my roeping is.”
“Dis nie meer vir my moeilik om oor God en oor my geloof in Hom te getuig nie.”
“My gebedslewe is oneindig verryk.”
“Ek kon vrede maak met ‘n klomp goed wat in my lewe met my gebeur het, selfs goed waarvan ek nie eers bewus was hoe negatief dit my nog steeds beïnvloed het nie.”
Dissipelskap is nie ‘n kursus nie. Dis ‘n geloofsreis. Elke boekie behels 12 byeenkomste van 90 minute, en daar is tans 7 dissipelskap boekies. Ons groepleiers is Ds Janida van der Westhuizen en Ds Komatie van Niekerk. Nuwe groepe begin soos wat ander groepe klaarmaak. – hou afkondigings dop.
Ons is baie opgewonde oor wat die Here deur hierdie groepe in ons lewens doen. Ons kan nie ophou om vir Hom dankie te sê nie!
Kom leer meer oor hoe om te groei en om meer soos Jesus te leef deur hom toe te laat om ons denke te vernuwe.
Ds Janida van der Westhuizen: 042 296 0868
Ds Komatie van Niekerk 042 007 0380
Bestudeer saam geselekteerde Bybelboeke.
Toerusting vir ouers van kinders van verskillende ontwikkelingstadia.
Ds David Higgs 042 296 0531.
DOELWIT: Om ons geestelike familie en vriende van NG Gemeente Jeffreysbaai, maar ook ander mense in nood te om-arm, te help, te ondersteun en waar moontlik die lyding te probeer ligter maak.
Die Here het ons gemeente begenadig met baie kundige mense wat ‘n passie daarvoor het om ons Meester met hul gawes te dien. Uit hulle geledere het daar ‘n wye verskeidenheid ondersteuningsgroepe ontstaan wat daarop gerig is om mense met spesifieke probleme en behoeftes te ondersteun. Jy word hartlik uitgenooi om in te skakel by van die groepe: Alzheimer, Kanker pasiënte, Parkinsons, Nuwe lidmate, Sterfgevalle, Tuisversorging, Siekebesoeke, Breinbeseerdes of Depressie.
Voorsitter: Anna-marie Jacobs 082 874 6328
Leraar: Ds Janida van der Westhuizen 042 293 2844 / 083 703 2018
Algemene Byeenkomste Dit word periodiek op ‘n Woensdag om 9:30 in die Kompleks / Kerksaal/ Paradysstrandsaal aangebied. Sien Jaarprogram vir datums en plek.
Vroue Bybelstudie Dit vind maandeliks plaas soos gereël deur die Vrouebediening se leiers.
‘n Jaarprogram is beskikbaar by Vroueleiers, Kantoor of Info-toonbank.
Vroue ondersteun mekaar geestelik en fisies in tye van lief en leed.
Elke maand kry gemeentelede geleentheid om bederfbare en of nie-bederfbare kruideniersware na die Kompleks, Kerk of Paradysstrandsaal te bring vir lidmate in finansiële nood. ‘n Geldelike bydrae kan ook gemaak word by die Kantoor. Voedselpakkies word maandeliks aan 212+ geëvalueerde persone uitgegee.
By Vroue Bybelstudiebyeenkomste word donasies in bussies geplaas vir Ring- en Sinodale verantwoordelikheid, Bybelgenootskap van SA, voorskoottee, instandhouding van drie kombuise, kostes by Algemene Byeenkomste, funksies en ander sake van belang.
Die kinderhuise in ons Sinodale streek, naamlik die MTR Smit Kinderhuis en Oosterland Jeugsentrum, word ondersteun deur donasies wat tydens die laaste vrouebyeenkoms van die jaar, ingesamel word. Donasies is oa skryfbehoeftes, toiletware ens.
Tydens Pinkster word sop en broodjies bedien. Donasies ontvang van die “sopdrinkers” gaan aan die Bybelgenootskap van SA.
Besoeke aan Jeffreysrus-, Eedenglen-, Amala- en Ons Tuiste aftreeoorde, asook die SAPD, Speurdiens, Veediefstaleenheid, Klinieke & Ambulanseenheid.
Die mark vind plaas op geselekteerde Vrydae 08:30 – 11:30 by die Kompleks.
Geleentheid vir wykslede, nuwe lidmate en vriende om mekaar beter te leer ken – ’n heerlike spanbou en viering van verjaarsdae.
Heerlike koffie/tee, soet- en southappies in die Teetuin. Entrepeneurs kan ’n “tafel” teen R20.00 per Vrydag bepreek by die kantoor om tuisgemaakte produkte/items te koop aan te bied. ‘n Wonderlike geleentheid vir almal!
Die datums van die mark is op die almanak en die afkondigings.
Bespreking van Teetuin- en Uitstallertafels: Lettie de Kock 042 296 2451(k). Magda Strydom 082 417 2594
Voorskoottee (Uitreike aan ons huishulpe)
Jaarliks bederf ons ons huishulpe. Vroue en hul huishulpe woon die byeenkoms saam by. Hierdie jaar vind die byeenkoms op 25 September 2018 om 15:00 by die VG Kerk se terrein plaas.
Anna Coetzee 072 239 0608
Daar word deurlopend komberse uitgegee in die gemeente aan verswakte lidmate. Hulp word verwelkom by die brei van blokke:
Pen: 4,5mm (ou 7) Wol: Dubbledraad Steke: 40 Rye: 80
20 blokke maak een kombers. Handig blokke in by die Kantoor.
Lettie de Kock 084 745 8091.
Blikkies is by die Kantoor beskikbaar. ‘n Wonderlike geleentheid om “rondlê” kleingeld in te samel vir minderbevoorregtes.
Hannatjie Stevens 082 828 4293
Voorsitter: Annalene van Niekerk 084 485 8579
Ondervoorsitter: Anna Coetzee 072 239 0608